text: কারাকালপাক হলো কারাকালপাকস্তানে কারাকলাপাক জাতি দ্বারা ব্যবহৃত একটি তুর্কীয় ভাষা। এটি দুটি উপভাষায় বিভক্ত, উত্তর-পূর্ব করাকালপাক এবং দক্ষিণ-পূর্ব কারাকালপাক। ভাষাটি প্রতিবেশী কাজাখ এবং উজবেক ভাষার পাশাপাশি বিকাশ লাভ করেছে, এবং স্পষ্টতই উভয় ভাষা দ্বারা প্রভাবিত হয়েছে। শ্রেণীগতভাবে কারাকালপাক তুর্কীয় ভাষাপরিবারের কিপচাক শাখার অন্তর্ভুক্ত, ফলে এটি কাজাখ ভাষার সাথে ঘনিষ্ঠভাবে সম্পর্কিত এবং এই দুই ভাষার মধ্যে আংশিকভাবে পারস্পরিক বোধগম্যতা রয়েছে।
  
  শ্রেণীকরণ 
  কারাকালপাক তুর্কীয় ভাষাপরিবারের কিপচাক শাখার সদস্য, যার মধ্যে রয়েছে তাতার, কুমিক, নোগাই এবং কাজাখ ভাষা। উজবেক ভাষার সান্নিধ্যের কারণে কারাকালপাকের অধিকাংশ শব্দ এবং ব্যাকরণ উজবেক দ্বারা প্রভাবিত হয়েছে। তুর্কি ভাষার মতো কারাকলাপকে স্বরসঙ্গতি ঘটে, রূপগতভাবে এটি সংশ্লেষণাত্নক এবং এই ভাষাটির কোন ব্যাকরণগত লিঙ্গ নেই। এই ভাষাটির পদক্রম সাধারণত কর্তা–কর্ম–ক্রিয়া।
  
  ভৌগোলিক বন্টন 
  কারাকালপাক মূলত উজবেকিস্তানের কারাকালপাকস্তান স্বায়ত্তশাসিত প্রজাতন্ত্রে ব্যবহৃত হয়। এছাড়া আফগানিস্তানের প্রায় ২ হাজার মানুষ এবং রাশিয়া, কাজাখস্তান, তুরস্ক এবং বিশ্বের অন্যান্য অঞ্চলে ছোট ছোট প্রবাসীগোষ্ঠীতে কারাকালপাক ভাষা ব্যবহৃত হয়। ভাষাটি কারাকালপাক স্বায়ত্তশাসিত প্রজাতন্ত্রে সরকারী মর্যাদা পেয়েছে।
  
  উপভাষা 
  এথনোলগ করাকলাপকের দুটি উপভাষা সনাক্ত করেছে: উত্তর-পূর্ব এবং দক্ষিণ-পশ্চিম। জার্মান ভাষাবিদ কার্ল হাইনরিখ মেঞ্জেস ফার্গানা উপত্যকায় কথিত তৃতীয় সম্ভাব্য উপভাষার উল্লেখ করেছেন। উত্তর-পশ্চিম উপভাষার /ʃ/ দক্ষিণ-পশ্চিম উপভাষায় /tʃ/ হয়েছে।
  
  ধ্বনিতত্ত্ব
  
  ব্যঞ্জনধ্বনি 
  কারাকালপাকে ২১টি ব্যঞ্জনস্বনিম ছাড়াও বিদেশি শব্দের জন্য আরও ৪টি নিয়মিতভাবে ব্যবহৃত ব্যঞ্জনস্বনিম। বিদেশী ধ্বনিগুলো বন্ধনীতে দেখানো হয়েছে।
  
  স্বরধ্বনি
  
  স্বরসঙ্গতি 
  
  কারাকালপাকে স্বরসঙ্গতি অন্যান্য তুর্কীয় ভাষার মতোই ঘটে থাকে। রুশ বা অন্যান্য ভাষাগুলোর কাছ থেকে নেওয়া শব্দগুলো স্বরসঙ্গতির নিয়মগুলো না মানলেও নিম্নলিখিত নিয়মগুলো সাধারণত প্রয়োগ হয়ে থাকে:
  
  শব্দভাণ্ডার
  
  ব্যক্তিবাচক সর্বনাম 
  মেন আমি, সেন আপনি/তুমি, ওল তিনি/সে/এটা/সেটা, বিজ আমরা, সিজ আপনারা/তোমরা, ওলার তারা।
  
  সংখ্যা 
  বির ১, একি ২, উশ ৩, তোর্ত ৪, বেস ৫, আলতি ৬, জেতি ৭, সেগিজ ৮, তোয়িস ৯, ওন ১০, জুজ ১০০, মিন ১০০০
  
  লিখন পদ্ধতি 
  থাম্ব|300x300পিক্সেল| মার্চ ২০০৬। নুকিসে একটি ফটোর দোকান - লাতিন বর্ণমালায় লিখিত কারাকালপাক ভাষায় লেখা একটি সাইনবোর্ড
  
  কারাকালপাক ভাষা ১৯২৮ সাল অবধি আরবি ও ফার্সি লিপিতে এবং ১৯২৮ সাল থেকে ১৯৪০ সাল অবধি লাতিন লিপিতে (অতিরিক্ত অক্ষর সহ) লেখা হতো। এর পরবর্তী কাল থেকে ভাষাটি সিরিলীয় লিপিতে লেখা হয়। ১৯৯১ সালে উজবেকিস্তানের স্বাধীনতার পরে সিরিলীয় বর্জন করে লাতিন বর্ণমালায় ফিরে যাওয়ার সিদ্ধান্ত নেওয়া হয়েছিল। বর্তমানে লাতিন লিপির ব্যবহার তাশখন্দে বহুল পরিমানে হলেও, কারাকালপাকস্তানে এর প্রবর্তন ধীরে ধীরে হচ্ছে। নতুন কারাকালপাক বর্ণমালায় ২০১৬ সালে সর্বশেষ যে পরিবর্তন করা হয়েছিল তা হলো ঊর্ধকমা সহ বর্ণগুলোর পরিবর্তে বর্ণের উপরে উর্ধ্ব কিলক চিহ্ন ব্যবহার।
  
   সিরিলীয় বর্ণমালার যে বর্ণগুলোর সমতুল্য বর্ণ লাতিন বর্ণমালায় নেই সেগুলো তারা চিহ্ন দিয়ে চিহ্নিত করা হয়েছে।
   ২০০৯ এর আগে C বর্ণটিকে TS হিসাবে লেখা হতো; I এবং I''' বর্ণগুলো বিন্দুসহ এবং বিন্দুবিহীন I'' দ্বারা লেখা হতো।
  
  গ্রন্থপঞ্জী
  
  তথ্যসূত্র 
  
  বিষয়শ্রেণী:উজবেকিস্তানের ভাষা
  বিষয়শ্রেণী:রাশিয়ার ভাষা
  বিষয়শ্রেণী:কাজাখস্তানের ভাষা
  বিষয়শ্রেণী:সংযোগাত্মক ভাষা
  বিষয়শ্রেণী:কিপচাক ভাষাসমূহ
title: কারাকালপাক ভাষা